Lolland-Falsters Stifts-Tidende, 1847-11-22
Nykjøbing, den 22de Novbr. Om den i dette Blad oftere paaankede langsomme Befordring af den forenede lollandske Brev- og Pakkepost, samt Syd sjællands og Lollands-Falsters med Hensyn til Postvæsenet i det Hele taget stedmoderlige Behandling, indeholder "Præsto Amtsavis" en udførligere Artikel, af hvilken vi tillade os at optage Følgende: "Man kan i Saxkjøbing, Mariebo og Nakskov først faae udleveret et Brev fra Kbhavn med den forenede Brev- og Pakkepost efter 36, 38 Timers Forløb, naar Overfarten fra Vordingborg til Gaabense er heldig. For at gjøre dens sovnige Gang ret iøinefaldende, ville vi anstille et Par Sammenligninger. Vi ville vælge Odense, der omtrent kan sammenlignes med Nakskov i Afstanden fra Hovedstaden. Den fra Kbhavn til Hamborg Tirsdag Aften Kl. 11 (før Jernbanens Fuldførelse) afgaaende Hovedbbrevpost ankommer til Odense Kl. 2 Onsdag Eftermiddag, altsaa efter 15 Timers Forløb, men nu, da den befordres paa Jernbanen, vel omtrent 2 a 3 Timer tidligere. Vordingborg derimod, som er Hovedstaden 10 a 11 Miil nærmere end Odense, og ikke som dette adskilt derfra ved Sø og salten Vove, maa vente 14 a 16 Timer, men Lolland endog langt over det dobbelte Tidsrum i Forhold til Odense. Man vil her strax gjøre en, som det synes, grundet Jndvending, den nemlig, at om endog den lollandske Route betragter Tirsdags posten som sin Hovedbrevpost, saa er det bekjendt nok, at den befordres i Forening med, og som et Appendix til, Pakkeposten. Godt, men Sammenligningen skal alligevel passe. Maa Falster og Lolland ikke holde denne Post for sin Hovedbrevpost, saa tage man isteden derfor den om Løverdag Aften Kl. 11 (ogsaa før Jernbanens Begyndelse) udgaaende Hovedbrevpost, som ankom Søndag Morgen Kl. 4 1/2 til Ringsted, men nu paa Grund af Jernbanen, tidligere. J Ringsted udtages den nestved-vordingborg lollandske Brevpost, ingenlunde for strax at befordres videre; men for der at hvile til den hamborgske Brevpost Kl. 9 1 Søndag Aften, hvis Beltfarterne have været heldige, ankommer i Ringsted. Efterat Posten her er expederet ad Hovedstaden, tænker man først paa Falster og Lolland, hvortil Posten da forsendes gjennem Nestved og Vordingborg, og ankommer, efter en omtrentlig Overslag og heldig Overfart, i Nakskov over Mandag, Middag. Resultatet af denne Postgang er desværre ligesaa bedrøveligt; 3640 Timer ere atter forbrugte. Naar denne Post kan udleveres i Nestved og Vordingborg, er den Post, hvormed den fulgtes til Ringsted, allerede i Slesvig, eller, med andre Ord, naar en nestvedsk eller vordingborgsk Borger i Mag gjor sig bekjendt med de kjøbenhavnske Løverdagsaviser, har man dem, uagtet de afgaae samtidig fra Hovedstaden, ogsaa i Slesvig. Til denne By er der over 40 Mile, til Nestved 11 1/2. Og naar samme Posts Nyheder, især hvis Overfarten mellem Vordingborg, og Gaabense har været mindre heldig, læses i Nakskov, samtaler man allerede paa Børsen i Hamborg derom. Fra Kjøbenhavn til Nakskov er der 23 1/2 Mile, og til Hamborg 60. Gjøre vi endnu en Sammenligning mellem den forenede lollandske Brev- og Pakkepost og de hver Tirsdag og Løverdag Eftermiddag Kl. 4 (før Jernbanen) til Hamborg afgaaende Pakke poster, da ville vi ogsaa her finde en mærkelig Uovereensstemmelse. Pakkeposten ankommer til Odense efter 24 Timers Forløb, men nu, paa Grund af Jernbanen, vel 2 a 3 Timer, tidligere; Pakkeposten til Nakskov bruger derimod 3135 Timer, alt ifølge Overfartens Beskaffenhed. Naar den nemlig endelig ankommer i Vordingborg, ere 13 a 14 Timer forbrugte og da Opholdet her i Almindelighed varer 1 1/2 Time, paa Grund af at Routen, imod al sund Fornuft, er deelt imellem tvende Postførere, saa ere, førend den forlader Vordingborg Færgegaard, 15 a 16 Timer gaaede i Løbet. Overfarten kan, som Erfaringen har lært, vare 14 Timer. Og naar Posten endelig ankommer i Nakskov, saa kan man dog, som foran bemærket, ikke erholde sine Sager udleverede i Saxkøbing, Mariebo og Nakskov for efter 3638 Timers Forløb. Vi haabe saaledes, efter de anførste Kjendsgierninger, at have godtgjort, at den sydsjællandske Postroute, men især Falster og Lolland, behandles over al Maade, stedmoderligt.